Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10354

4. Korlátozások az útvonalon 4.1 Általános rész 4.1.1 A három vagy több hajtóművel felszerelt repülőgép tervezett repülési útvonal egyetlen pontján sem lehet minden hajtóművének működése melletti rendes utazósebességgel több mint 90 perc repülési időre attól a repülőtértől, amelyre az 5.2 pontban a kitérő repülőterekre meghatározott távolság előírások alkalmazhatók és ahol, kivéve a 4.3.1.1 pont előírásainak teljesítését, biztonságos leszállás végrehajtható. Megjegyzés: A két hajtóműves repülőgépek megnövelt hatótávolságú üzemeltetésének engedélyezése a jelen rész 4.7 szakaszában található. 4.2 Egy hajtómű nem működik 4.2.1 A repülőgép nem szállhat fel olyan tömeggel, amely meghaladja a repülésvégrehajtási kézikönyvben meghatározott, egy üzemképtelen hajtómű mellett a teljes útvonal repülési pályának megfelelő felszállósúlyt (tömeget), amely lehetővé teszi az útvonal minden pontján a 4.2.1.1 vagy 4.2.1.2 pontok előírásainak teljesítését. A teljes repülési pálya azon repülőtér feletti 450 méter (1500 láb) magasságán, ahol a leszállást a hajtómű meghibásodás után tervezik, pozitív lejtésszöggel rendelkezzen. A teljes repülési pálya meghatározásánál vegyék figyelembe az útvonalon várható hőmérsékleti értékeket. Olyan időjárási körülmények között, ahol a jegesedés elleni védő rendszerek működése szükséges lehet, ezek használatának hatásait is vegyék figyelembe. 4.2.1.1 A teljes repülési pálya a tervezett útvonal mentén annak középvonalától mindkét oldalra számított 9.3 km (5 NM) távolságon belül minden tereppont és akadály felett legalább 300 méter (1000 láb) magasságú pozitív lejtésszöggel rendelkezzen. 4.2.1.2 A teljes repülési pálya biztosítsa, hogy a repülőgép utazómagasságáról folytathassa repülését egy repülőtérig, ahol a leszállás az 5.2 pont alapján végrehajtható. A teljes repülési pálya a tervezett útvonal mentén annak középvonalától mindkét oldalra számított 9.3 km (5 NM) távolságon belül minden tereppont és akadály felett legalább 600 méter (2000 láb) elkülönítést biztosítson. Alkalmazzák továbbá a 4.2.1.2.1– 4.2.1.2.5 pontok előírásait is. 4.2.1.2.1 Feltételezzük, hogy a hajtómű meghibásodás az útvonal leginkább kritikus pontján következik be továbbá a navigációs hiba és a döntési nehézségek lehetőségére ésszerű mértékű tartalék magasság áll rendelkezésre. 4.2.1.2.2 Figyelembe vesszük a szél hatásait a repülési pályára. 4.2.1.2.3 Amennyiben biztonságos eljárást alkalmaznak, a tüzelőanyag-kibocsátás olyan mértékben engedélyezhető, amely elegendő tartalékkal biztosítja a repülőtér elérését. 4.2.1.2.4 Az üzemeltetési repülési tervben határozzák meg azt a repülőteret, amelyen a repülőgép a hajtómű meghibásodás után várhatóan leszáll és az feleljen meg a vonatkozó repülőtér üzemeltetési minimumnak. 4.2.1.2.5 A hajtómű meghibásodása után a tüzelőanyag és olaj fogyasztás olyan legyen, mint amit a repülésvégrehajtási kézikönyvben a teljes repülési pályára meghatároztak. 4.3 Két hajtómű nem működik 4.3.1 Azok a repülőgépek, amelyek nem teljesítik a 4.1 pont előírását, tegyenek eleget a 4.3.1.1 pont előírásainak. 2007/70/II. szám 4.3.1.1 A repülőgép nem szállhat fel olyan tömeggel, amely meghaladja a repülésvégrehajtási kézikönyvben meghatározott, kettő üzemképtelen hajtómű mellett a teljes útvonal repülési pályának megfelelő felszállósúlyt (tömeget), amely lehetővé teszi a repülés folytatását attól a ponttól, ahol a két hajtómű egyidejűleg meghibásodik egy repülőtérig, ahol leszállási távolságok megfelelnek a kitérő repülőterekre vonatkozó előírásoknak (lásd 5.2) és ahol várható, hogy a leszállás biztonságosan végrehajtható. A teljes repülési pálya a tervezett útvonal mentén annak középvonalától mindkét oldalra számított 9.3 km (5 NM) távolságon belül minden tereppont és akadály felett legalább 600 méter (2000 láb) elkülönítést biztosítson. A teljes repülési pálya meghatározásánál vegyék figyelembe az útvonalon várható hőmérsékleti értékeket. Olyan időjárási körülmények között, ahol a jegesedés elleni védő rendszerek működése szükséges lehet, ezek használatának hatásait is vegyék figyelembe. Alkalmazzák továbbá a 4.3.1.1.1–4.3.1.1.5 pontok előírásait is. 4.3.1.1.1 Azt feltételezik, hogy a két hajtómű meghibásodása az útvonal leginkább kritikus pontján következik be, ahol a repülőgép normál utazósebességgel több mint 90 perc repülési időre van attól a repülőtértől, amelyre az 5.2 pontban a kitérő repülőterekre meghatározott leszállási távolság előírások alkalmazhatók és ahol várható, hogy a leszállás biztonságosan végrehajtható. 4.3.1.1.2 A teljes repülési pálya azon repülőtér felett, ahol a leszállást a két hajtómű meghibásodása után tervezik, 450 méter (1500 láb) magasságon pozitív lejtésszöggel rendelkezzen. 4.3.1.1.3 Amennyiben biztonságos eljárást alkalmaznak, a tüzelőanyag-kibocsátás a 4.3.1.1.4 pontnak megfelelő mértékben engedélyezhető. 4.3.1.1.4 Abból indulunk ki, hogy a repülőgép tömege azon a ponton, ahol a két hajtómű a feltételezés szerint meghibásodik, nem kevesebb, mint azon tüzelőanyag mennyiséggel megnövelt tömeg, amely tüzelőanyag lehetővé teszi a repülés folytatását és a repülőtér elérését közvetlenül a leszálló terület felett legalább 450 méter (1500 láb) magasságon és ezt követően utazó teljesítménnyel további 15 perc repülést. 4.3.1.1.5 A hajtóművek meghibásodása után a tüzelőanyag és olaj fogyasztás olyan legyen, mint amit a repülésvégrehajtási kézikönyvben a teljes repülési pályára meghatároztak.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes